ക്രൂരപീഡനത്തിനിരയായ യുവതി മരിച്ചു ഒരാള് അറസ്റ്റില് മുംബൈ: മുംബൈയില് ക്രൂരപീഡനത്തിന് ഇരയായ യുവതി മരിച്ചു. സ്വകാര്യ ആശുപത്രിയില് ചികിത്സയിലിരിക്കെയാണ് മരണം സംഭവിച്ചത്. പീഡനത്തിനിരയായ യുവതിയുടെ സ്വകാര്യ ഭാഗങ്ങളിലടക്കം ഇരുമ്ബ് ദണ്ഡുപയോഗിച്ച് മുറിവേല്പ്പിച്ചിരുന്നു. ഇന്നലെയാണ് മുംബൈ സാകിനാകയില് 34കാരിയായ യുവതി ടെമ്ബോയില് വെച്ച് പീഡിപ്പിച്ചത്. തുടര്ന്ന് പ്രതികള് യുവതിയെ ടെമ്ബോയില് ഉപേക്ഷിച്ചു. അബോധാവസ്ഥയില് കണ്ടെത്തിയ യുവതിയെ പൊലീസ് എത്തിയാണ് ആശുപത്രിയില് എത്തിച്ചത്. സംഭവം നടന്ന് മണിക്കൂറുകള്ക്കുള്ളില് പ്രതി മോഹന് ചൗഹാനെ45 പൊലീസ് അറസ്റ്റുചെയ്തു. കൊലപാതകം, ബലാത്സംഗം എന്നിവയാണ് പ്രതിക്കെതിരെ ചുമത്തിയിട്ടുള്ളത്. അതേസമയം വിഷയത്തില് ഇടപെടലുമായി ദേശീയ വനിതാ കമ്മിഷന് രംഗത്തെത്തി. വിഷയം പരിശോധിക്കാന് വനിതാ കമ്മിഷന് അംഗത്തെ നേരിട്ട് അയക്കും. മരിച്ച യുവതിയുടെ കുടംബത്തിന് വേണ്ട എല്ലാ സഹായവും നല്കുമെന്ന് കമ്മിഷന് അധ്യക്ഷ രേഖാ ശര്മ അറിയിച്ചു.